Document ID: 31984R1763

*****
ΚΑΝΟΝΙΣΜΟΣ (ΕΟΚ) αριθ. 1763/84 ΤΟΥ ΣΥΜΒΟΥΛΙΟΥ
της 19ης Ιουνίου 1984
για τη σύναψη συμφωνίας με τη μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Ιαμαϊκής, της Δημοκρατίας της Κένυα, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Νήσου Μαυρικίου, της Δημοκρατίας της Ουγκάντα, της Δημοκρατίας του Σουρινάμ, του Βασιλείου της Σουαζιλάνδης, της Ηνωμένης Δημοκρατίας της Τανζανίας, του Τρινιδάδ και Τομπάγκο, της Δημοκρατίας της Ζιμπάμπουε, και του Αγίου Χριστοφόρου και Νέβις, για την προσχώρηση της τελευταίας αυτής χώρας στο πρωτόκολλο 7 για τη ζάχαρη ΑΚΕ, που είναι προσαρτημένο στη δεύτερη σύμβαση ΑΚΕ-ΕΟΚ
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι η δήλωση αριθ. 2 του παραρτήματος του πρωτοκόλλου 7 για τη ζάχαρη ΑΚΕ, που είναι προσαρτημένο στη δεύτερη σύμβαση ΑΚΕ-ΕΟΚ (1), προβλέπει ότι ο Άγιος Χριστόφορος και Νέβις τυγχάνει, για ποσότητα 14 800 τόνων, μεταχείρισης παρόμοιας με την προβλεπόμενη στο πρωτόκολλο αυτό·
ότι ο Άγιος Χριστόφορος και Νέβις κηρύχθηκε ανεξάρτητο κράτος στις 19 Σεπτεμβρίου 1983 και υπέβαλε αίτηση προσχώρησης στη δεύτερη σύμβαση ΑΚΕ-ΕΟΚ καθώς και στο πρωτόκολλο 7·
ότι η εφαρμογή του πρωτοκόλλου 7 διασφαλίζεται στα πλαίσια της διαχείρισης της κοινής οργάνωσης της αγοράς της ζάχαρης·
ότι πρέπει να εγκριθεί η συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και των κρατών που αναφέρονται στο πρωτόκολλο 7 και του Αγίου Χριστοφόρου και Νέβις, αφετέρου, για την προσχώρηση αυτής της τελευταίας χώρας στο πρωτόκολλο 7,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η συμφωνία υπό μορφής ανταλλαγής επιστολών μεταξύ της Ευρωπαϊκής Οικονομικής Κοινότητας, αφενός, και της Μπαρμπάντος, του Μπελίζ, της Λαϊκής Δημοκρατίας του Κονγκό, των Φίτζι, της Συνεργατικής Δημοκρατίας της Γουιάνας, της Ιαμαϊκής, της Δημοκρατίας της Κένυα, της Λαϊκής Δημοκρατίας της Μαδαγασκάρης, της Δημοκρατίας του Μαλάουι, της Νήσου Μαυρικίου, της Δημοκρατίας της Ουγκάντα, της Δημοκρατίας του Σουρινάμ, του Βασιλείου της Σουαζιλάνδης, της Ηνωμένης Δημοκρατίας της Τανζανίας, του Τρινιδάδ και Τομπάγκο, της Δημοκρατίας της Ζιμπάμπουε, και του Αγίου Χριστοφόρου και Νέβις, για την προσχώρηση της τελευταίας αυτής χώρας στο πρωτόκολλο 7 για τη ζάχαρη ΑΚΕ, που είναι προσαρτημένο στη δεύτερη σύμβαση ΑΚΕ-ΕΟΚ, εγκρίνεται εξ ονόματος της Κοινότητας.
Τα κείμενα της συμφωνίας επισυνάπτονται στον παρόντα κανονισμό.
Άρθρο 2
Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.
Άρθρο 3
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 19 Ιουνίου 1984.

Labels: 3
18